Сэндвич

Сэндвич, сандвич ( — уртаға урынлаштырыу) — ике икмәк киҫәгенән һәм улар араһында ниндәй ҙә булһа эслек булған бутерброд төрө (ябыҡ бутерброд).  Инглиз телендә бер киҫәк икмәктан торған бутербром асыҡ сэндвич () тип атала.

Сэндвичтың француз варианты крок-месье, итальянса панини тип атала.

 Тарихы 
Хәҙерге ҡиәфәтендә сэндвичтың барлыҡҡа килеүен яҡынса XVII быуат Европаһына индерергә мөмкин. Икмәккә төрөү (йәки уға һалыу) башҡа ингредиенттарҙы алдан уҡ төрлө мәҙәниәттәрҙә барлыҡҡа килгән.

Оксфорд һүҙлеге 1762 йылда «сэндвич» һүҙен аҙыҡ-түлеккә ҡарата иң тәүге ҡулланылыуын билдәләй. Эдуард Гиббон көндәлегендә клуб ағзаларының — «батшалыҡтың иң яҡшы кешеләре» — «һалҡын ит киҫәктәрен, йәки сэндвич» ашауын һүрәтләй. Дөйөм ҡабул ителгән версияға ярашлы, атамаһы Джон Монтегю, 4-се граф Сэндвичский (1718-1792) титулынан, легеда буйынса, тәүлек әйләнәһенә уйын өҫтәле артында ултырған һәм ашауҙан туҡтамаҫ өсөн ике һыныҡ ҡыҙҙырылған икмәк араһында һалҡын һыйыр ите биреүҙе һораған кәртсенән алынған.The Grammarphobia Blog: How noble is the sandwich?  TLC Cooking «The History of the Sandwich»

 Таралыу 
Сэндвич, бигерәк тә инглиз ҙур ҡалаларында, туҡланыу мәҙәниәтенең айырылғыһыҙ өлөшө була. Лондонда сэндвичтар менән сауҙа итеүсе бик күп компаниялар бар. Донъяла иң эре сэндвич етештереүселәр булып McDonald’s, Subway, Burger King ресторандар селтәре тора.

 Ғәҙәти булмаған сэндвичтар 

 Америка армияһы өсөн өс йыл буйына боҙолмай торған сэндвич уйлап табыла.Би-би-си | Экономика | Супербутерброд для американских солдат
 Лондон супермаркеттарының береһендә ғәҙәттән тыш ҡиммәтле сэндвич һатып алырға мөмкин. Уның хаҡы 85 фунт стерлинг. Продукт Wagyu мәрмәр һыйыр ите, фуа-гра киҫәктәре, трюфель майынан майонез, brie de mo сыры, рукола салаты, борос һәм черри помидорҙарынан тора (ысынында был гамбургер, сөнки ит киҫәктәре түгел, ә кәтлит (котлет) ҡулланыла). .

 Иҫкәрмәләр 

 Әҙәбиәт 

 Похлёбкин В. В. Сэндвичи // Кулинарный словарь. — М.: Издательство «Э», 2015. — С. 346. — 456 с. — 4000 экз. — ISBN 978-5-699-75127-3.

 Һылтанмалар 

 Америка классикаһы - АҠШ-та сэндвичтар һәм уларҙың төрҙәре. Американың сэндвичҡа ҡарашы
 Кулинарная книга «400 сэндвичей» 1909 года.
Категория:Викидәреслеккә һылтанмаһы булған мәҡәләләр
Категория:Урам ризығы